
			IRAGARKIAK

			Beste iragarki ofizial batzuk

			SEGURTASUN SAILA

			3037

			IRAGARKIA, zeinaren bidez epatzen baitira Vitoria-Gasteizko Administrazioarekiko Auzien 4 zenbakiko Epaitegian izapidetzen ari den 79/2025 prozedura laburtuan interesa dutenak.

			Polizia eta Larrialdietako Euskal Akademiako zuzendari nagusiak erabaki du Vitoria-Gasteizko Administrazioarekiko Auzien 4 zenbakiko Epaitegira bidaltzea honako prozedura honi buruzko administrazio-espedientea:

			79/2025 prozedura laburtua, Polizia eta Larrialdietako Euskal Akademiako zuzendari nagusiaren 2023ko otsailaren 9ko Ebazpenaren aurkakoa. Ebazpen horren bidez, ezetsi egiten da Ertzaintzaren ikuskapen-eskalako ofizialordearen kategoriara igotzeko hautaketa-prozesuaz arduratzen den epaimahai kalifikatzailearen 2022ko abenduaren 14ko eta 22ko erabakien aurka izangai batek jarritako gora jotzeko errekurtsoa. Hautaketa-prozesu horretarako deialdia Polizia eta Larrialdietako Euskal Akademiako zuzendari nagusiaren 2022ko maiatzaren 4ko ebazpenaren bidez egin zen.

			Horregatik, Administrazioarekiko Auzien Jurisdikzioa arautzen duen uztailaren 13ko 29/1998 Legeak 49.1 artikuluan xedatutakoaren arabera, prozeduran interesa duten pertsonak epatzen dira, bederatzi eguneko epearen barruan, iragarki hau Estatuko Aldizkari Ofizialean argitaratu eta hurrengo egunetik aurrera, Vitoria-Gasteizko Administrazioarekiko Auzien 4 zenbakiko Epaitegira bertaratu ahal izateko, egoki baderitzote, beren legezko interesen alde egiteko.

			Arkauti, 2025eko ekainaren 13a.

			Polizia eta Larrialdietako Euskal Akademiako zuzendari nagusia,

			MIREN DOBARAN URRUTIA.

